สวัสดีค่ะ เรื่องมีอยู่ว่าวันที่4หนูมีอะไรกะแฟน พอเสร็จก็มีเลือดออกมานิดๆ หนูคิดว่าเล็บแฟนหนูยาวคงไปทำบาดตรงไหน เดี๋ยวคงหายเอง แต่ผ่านมาสองวันแล้วมันไม่หายเลย หนูเป็นเมนรึเปล่า เดือนที่แล้วเป็นปลายๆเดือนค่ะ แล้วก็เป็นอยู่เกือบหนึ่งอาทิตย์ ก็ห่างหายไป พอเริ่มเดือนใหม่ก็ห่างกันหนึ่งอาทิตย์นี่แหละค่ะ เป็นไปได้มั้ยคะว่าจะเป็นเมน ตอนนี้ก็ใส่ผ้าอนามัยตลอดค่ะ เลือดออกน้อยกว่าเมน แต่เวลาฉี่ เลือดมากกว่าฉี่ตอนเป็นเมนอีกค่ะ แล้วก็รู้สึกว่ามีเลือดเป็นลิ่มๆเหมือนเมนเลยค่ะ เวลาเป็นเมนหนฟุจะปวดท้องมาก แต่ตอนนี้ปวดเล็กน้อยมาก หนูไม่รู้ว่ามันเกิดจากอะไร ขอบค่ะ
สวัสดีค่ะ หากประจำเดือนมาในช่วงปลายเดือนไปแล้ว และเมื่อเริ่มเดือนใหม่ หรือห่างกันประมาณ 1 สัปดาห์ ได้มีเลือดออกมาอีก โดยมานาน 2 วันแล้ว เดลือดังกล่าว อาจเกิดจาก1. หากก่อนหน้านั้นเคยมีเพศสัมพันธ์ เลือดที่ออกอาจเกิดจากการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกมาในช่วงปลายเดือน อาจไม่ใช่เลือดประจำเดือนก็ได้2. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย3. มีโรคของมดลูก เช่น โพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่จะพบในหญิงวัยกลางคนขึ้นไป4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น5. การผลิตฮอร์โมนของรังไข่ผิดปกติหากก่อนหน้าวันที่ 4 ก.ย. ได้เคยมีเพศสัมพันธ์ ควรลองตรวจหาการตั้งครรภ์ดูด้วย แต่หากไม่ได้มีเพศสัมพันธ์ และเลือดออกมาปริมาณไม่มาก และหายไปภายในเวลาไม่กี่วัน ก็อาจสังเกตอาการต่อไปก่อน แต่หากมีเลือดออกมาต่อเนื่องหลายวัน หรือยังคงมีเลือดออกผิดปกตืมาอีกเรื่อยๆ หรือมีปวดท้องน้อยมาก ก็ควรไปพบสูติ-แพทย์เพื่อตรวจหาสาเหตุค่ะ